text: Vil cykle sig til et job
  30 september 2013 kl. 10.28
  12 tapre cyklister satte sig mandag i sadlen i Kolding for at bevæge sig til Alpe d'uez i Frankrig. En tur på 1.200 kilometer.
  De deltager i et beskæftigelsesprojekt i Kolding Kommune. Oprindelig skulle 18 have været med på turen, men seks faldt fra under træningen.
  - Jeg håber at turen giver mig så meget selvtillid, at jeg bliver i stand til at stå op om morgnen og passe et arbejde, siger en af deltagerne, Tonny Henriksen. Han har under tre måneders træning kørt 2.500 kilometer.
  Andre kommuner har gennemført lignende cykelture for ledige.
  I Hedensted Kommune er 10 af de i alt 11 deltagere enten under uddannelse eller i arbejde efter at have deltaget i cykelprojektet.
  